Samsung SE-208AB Zwart - Eagle Creek - Userreviews - Tweakers
Eagle Creek 14 september 2012, laatste update op 14 september 2012, 933 views Aishwarya in 2011
Ash, Aishu, Gullu
1 November 1973 (1973-11-01) (45 jaar oud)
Mangalore, Karnataka, Indië
Krishnaraj en Vrinda Rai
Aktrise, model, filmvervaardiger
Aishwarya Rai Bachchan (Tulu: ಐಶ್ವರ್ಯಾ ರೈ, gebore 1 November 1973 in Mangalore, Karnataka) is 'n Indiese model en aktrise. In 2009 is sy deur Indiese regering met die Padma Shri bekroon, wat die vierde hoogste burgerlike toekenning in Indië is. In 2012 het Rai die Ordre des Arts et des Lettres, 'n toekenning van die regering van Frankryk, ontvang. Sy is deur baie mense as "een van die mooiste vroue op aarde" beskryf.
Aishwarya Rai saam met aktrise Madhuri Dixit, wie ook 'n belangrike rol in die film Devdas vertolk het.
Aishwarya Rai is in 'n Tulu-sprekende Bunt-familie in Mangalore gebore. Sy het die byname 'Ash', 'Aishu' en vir haar familie, 'Gullu'. Sy het 'n 3 jaar ouer broer, Aditya Rai. Sy is op Donderdag, 19 April 2007 met Abhishek Bachchan in Moembaai getroud. Op 16 November 2011 is haar dogtertjie gebore. Voordat sy 'n aktrise geword het, was sy 'n student van argitektuur en 'n model. Sy praat baie tale: Engels, Hindi, Urdu, Kannada, Tamil, en Marathi; Haar moedertaal is Tulu, wat deur sowat twee miljoen mense gepraat word.
In 1994 is sy met die titel van Miss World bekroon. As gevolg van haar Miss World-titel is sy gevra om rolle in verskeie Indiese films te speel. Daarom het sy in die laat 1990's 'n paar rolle in verskeie Bollywood-produksies vertolk. Hierdie kommersiële films, wat in die studio's van Moembaai geproduseer is, bevat baie kleur, skouspel, dans en musiek. Aishwarya het haar loopbaan as 'n aktrise en danser in die kollig van die filmbedryf uitgebrei.
Voordat Aishwarya internasionale erkenning ontvang het, het sy rolle in ongeveer dertig Indiese films gespeel. Haar eerste groot Amerikaanse produksie was Bride and Prejudice: The Bollywood Musical (2004). Aishwarya, saam met mede-akteur Martin Henderson het 'n ontmoetingspunt tussen die Amerikaanse Hollywood en Indiese Bollywood gevind. Daarbenewens het sy rolle in verskillende Engelstalige films gespeel, soos Mistress of Spices (2005), Provoked (2007), A true Story (2006), The Last Legion met Colin Firth en Ben Kingsley, en Pink Panther 2 met Steve Martin.
In 2002 het sy 'n lid van die jurie van die Cannes film festival geword. Aishwarya is die eerste Indiese aktrise wat hierdie lidmaatskap ontvang het. Sy het ook haar film Devdas by die filmfees geadverteer.
Sy is, saam met aktrises soos Penelope Cruz, Andie MacDowell, Gong Li, Catherine Deneuve en model Doutzen Kroes, 'n lid van die L'Oréal Dreamteam. Sy is ook jare lank die internasionale gesig van Longines.
Aishwarya is in TIME magazine se lys van die 100 mees invloedryke mense op aarde vernoem.
1999: Ravoyi Chandamama
2000: Sanam Tere Hain Hum
2002: Hum Tumhare Hain Sanam)
2002: 23rd March 1931: Shaheed
2002: Shakti – The Power
2004: Kyun! Ho Gaya Na…
2004: Bride and Prejudice
2005: The Mistress of Spices
2006: Dhoom – Back in Action (Dhoom 2)
↑ Simon Robinson (15 Augustus 2007). "India's Influentials". Time.
↑ “NDTV awards: Amitabh, SRK, Ash icons of Indian entertainment”. NDTV. URL besoek op 25 February 2010.
↑ "The World's Most Beautiful Woman?"cbsnews.com. Retrieved on 27 Oktober 2007
↑ Hiscock, Geoff (2007). India's global wealth club. John Wiley and Sons. p. 6. ISBN 0-470-82238-4.
↑ Chhabra, Aseem (9 Februarie 2005). “Ash does fine on Letterman”. Rediff. URL besoek op 9 Mei 2009.
Wikimedia Commons bevat media in verband met Aishwarya Rai.
Queen of Bollywood – Filmography and Bio
Queen of Bollywood – Filmography and Bio and Movies and Photos
Ontsluit van "https://af.wikipedia.org/w/index.php?title=Aishwarya_Rai&oldid=1907684"
Die bladsy is laas op 1 Februarie 2019 om 05:53 bygewerk.